Document ID: 32008D0816

ODLOČBA KOMISIJE
z dne 20. oktobra 2008
o spremembi Odločbe 2003/467/ES v zvezi s priznanjem statusa, da so nekatere administrativne regije Poljske uradno proste enzootske goveje levkoze
(notificirano pod dokumentarno številko C(2008) 5987)
(Besedilo velja za EGP)
(2008/816/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), ter zlasti Priloge D(I)(E) k Direktivi,
ob upoštevanju naslednjega:
(1)
Priloga D k Direktivi 64/432/EGS določa, da se država članica ali del države članice glede čred goveda lahko šteje za območje, uradno prosto enzootske goveje levkoze, če so izpolnjeni nekateri pogoji iz navedene direktive.
(2)
Seznam regij držav članic, razglašenih za proste enzootske goveje levkoze, je naveden v Odločbi Komisije 2003/467/ES z dne 23. junija 2003 o uvedbi statusa nekaterih držav članic in regij držav članic, uradno prostih tuberkuloze, bruceloze in enzootske goveje levkoze glede čred goveda (2).
(3)
Poljska je Komisiji predložila dokumentacijo z dokazili, da 29 upravnih regij (okrožij) v okviru višjih upravnih regij (vojvodstev) Mazowieckie, Podlaskie in Warminsko-mazurskie izpolnjuje ustrezne pogoje iz Direktive 64/432/EGS, tako da se navedene regije lahko štejejo kot regije Poljske, uradno proste enzootske goveje levkoze.
(4)
Pregled navedene dokumentacije je potrdil, da je treba navedene regije (okrožja) na Poljskem priznati kot regije navedene države članice, uradno proste enzootske goveje levkoze.
(5)
Odločbo 2003/467/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga III k Odločbi 2003/467/ES se spremeni v skladu s Prilogo k tej odločbi.
Člen 2
Ta odločba je naslovljena na države članice.
V Bruslju, 20. oktobra 2008

Labels: 18
15
6